декриминализирна кон крајот на 2012 година, покренати се околу 580 граѓански тужби за клевета во судовите, вклучително и против новинари, а и од политичари против други политичари, со што се испраќа негативна порака до јавноста и медиумите. Започнати се многу судски постапки, а потоа последователно прекинати, со што се зголемува загриженоста дека постапките за клевета се користат како средство за притисок. И Законот за граѓанска одговорност за навреда и клевета и новиот Закон за медиуми содржат занемарливи одредби за несудски средства, како што се правото на одговор или исправка. Потребно е да се развијат и поддржат алтернативни механизми за решавање на ваквите видови спорови, заради подобрување на медиумската култура. Работничките права сè уште недоволно се спроведуваат во однос на медиумите, што исто така придонесува кон континуираниот проблем на автоцензура. Што се однесува до јавното рекламирање, одредбите за транспарентност во Законот за аудио и аудио - визуелни медиумски услуги, треба да се почитуваат во целост и треба да се поведе повеќе сметка за да се осигури дека јавните средства се користат заради обезбедување информации од вистински јавен интерес, наместо да се промовираат владините активности. Во декември 2013 основано е саморегулаторно тело од страна на самите медиумски актери, во форма на Совет за етика на медиумите, воден од седмочлен одбор со широка застапеност на медиумите, медиумските здруженија и јавноста, но тоа допрва треба да стане оперативно и да почне да разгледува претставки од јавноста. Истражувачкото новинарство сè уште е слабо и треба да се унапредува преку континуирана едукација и обука на новинари, вклучувајќи и запознавање со најдобрите практики од други земји. Немаше пријави на инциденти за насилство врз новинарите во периодот на известување. Медиумите во моментов играат занемарлива улога во истражување и разоткривање на корупцијата и организираниот криминал. Во областа на слободата на собирање и здружување , севкупната ситуација е задоволителна. Немаше случаи на злоупотреба на законодавството или забрани за регистрации. Слобода на мислата, совеста и религијата на мислата, совеста и религијата генерално се гарантирани со закон и се спроведуваат. Бројот на регистрирани верски субјекти останува на 31. Во областа на правата на жените и родовата еднаквост , постигнат е напредок во спроведување на националниот акциски план 2013 - 2016 за родова рамноправност. Кадарот на Одделението за родова рамноправност во Секторот за еднакви можности при Министерството за труд и социјална политика е зголемен малку и зајакнат е капацитетот на локалните комисии за еднакви можности. Постои зголемување на свеста во општеството од потребата за борба и спречување на семејното насилство. Сепак, останува уште многу да се направи за да се обезбеди долгорочно влијание врз родовата еднаквост. Сеуште постојат дискриминаторски обичаи, традиции и стереотипи, а социјално - регресивните трендови во општеството се поттикнати од некои делови од медиумите, како и од страна на некои национални политики и иницијативи. Во однос на правата на децата , се измени Законот за заштита на децата, меѓу другото, со воведување на стручни испити за персоналот од градинките. Се усвои Законот за правда за децата, заменувајќи го Законот за малолетничка правда и зајакнувајќи ја заштитата во согласност со меѓународните стандарди, особено во однос на третманот на децата жртви и сведоци, алтернативните санкции и бесплатната правна помош за малолетните престапници. И покрај подобрувањата во законската рамка, лошите материјални услови, недостаток на основно образование и систематска рехабилитација за малолетници лишени од слобода продолжуваат да бидат предмет на сериозна загриженост. Центрите за социјална работа кои работат со малолетните престапници, остануваат критично без недоволно кадар и средства. Иако се одржаа некои обуки за професионалци за малолетничка правда, останува да се воведат постојани програми за континуирана обука. Недоволно внимание се посветува на следење и на систематско собирање на податоци и анализа во областа на правата на децата. Сè уште се потребни понатамошни напори за подобрување на здравјето и исхраната на децата, со посебна грижа за ромските деца. Потребно е, исто така, да се направи повеќе околу подобрување на инклузијата на маргинализираните деца, особено децата со посебни потреби, во образовни и социјални системи. Деца со посебни потреби и децата од ромската заедница најмногу страдаат од стигма, дискриминација и сегрегација. Потребни се дополнителни напори за да се обезбеди квалификуван персонал во националните институции и соодветна инфраструктура неопходна за поддршка на процесот на инклузија. Инклузијата на социјално ранливи лица и/или лица со посебни потреби не е подобрена. Речиси една третина од населението се соочува со сиромаштија. Националното координативно тело формирано за следење на спроведувањето на Конвенцијата на ОН за правата на лицата со посебни потреби не се состана во 2014 година. Во комуналните станбени единици за лица со посебни потреби, кои се дел од процесот на деинституционализација во моментов се сместени повеќе од 70 луѓе. Спроведувањето на Националната стратегија 2010 - 2018 за еднакви права на лицата со посебни потреби останува несоодветно. Во областа на политиките за анти - дискриминација , Министерството за труд и социјална политика изврши преглед и ја потврди потребата за измена на Законот за анти - дискриминација. Професионализацијата на Комисијата за заштита од дискриминација, вклучувајќи го и воспоставувањето на нејзин технички секретаријат и

44